GiliGold/VAD_KnessetCorpus huggingface dataset:
דוד ביטן: אני לא הולך להגיש הצעה נגד הממשלה, אבל שיקבלו החלטות לפי מה שאנחנו מבקשים, כי הן הגיוניות.
דוד ביטן: ד"ר הרטשטיין, בבקשה.
ד"ר מוריס הרטשטיין: במשך שש שנים כבר ביקרתי עשר פעמים בגונדר.
ד"ר מוריס הרטשטיין: בעצם אני המנהל הרפואי של כל היהודים באדיס ובגונדר, למרות שאני רופא עיניים.
ד"ר מוריס הרטשטיין: כרגע יש יותר מ-500 ילדים שאנחנו צריכים לספק להם אוכל כל יום, כי הם סובלים מתת-תזונה חמורה לפי הקריטריונים של ה-WHO, הם לא סתם רעבים, והמספרים רק עולים.
ד"ר מוריס הרטשטיין: זה היה לפני הקורונה, ועכשיו – עם הקורונה – אין אוכל לילדים וגם למבוגרים.
ד"ר מוריס הרטשטיין: המחיר של הטף עולה לשמים ומתפוצץ.
ד"ר מוריס הרטשטיין: אין להם גם סבון.
ד"ר מוריס הרטשטיין: בעזרת הסוכנות היהודית החלטנו להעביר להם הרבה מסכות וכפפות.
ד"ר מוריס הרטשטיין: הבעיה היא שהארגון שלנו –SSEG היחיד שתורם כסף לתמוך בהם בתקופת הקורונה.
ד"ר מוריס הרטשטיין: אנחנו לא מקבלים - - -
דוד ביטן: הסוכנות אומרת שגם היא עושה משהו בעניין.
ד"ר מוריס הרטשטיין: אמרתי שהסוכנות העבירה להם 700 קילו של ציוד, אבל מבחינה כספית – לקנות אוכל וציוד – אנחנו היחידים.
פנינה תמנו: אבל הבאת 50 מיליון שקל יחד עם שרת התפוצות, שיעבירו כסף מזה לשם.
ד"ר מוריס הרטשטיין: גם הפדרציות לא מוכנות לתת עד שיראו שגם המדינה נותנת.
ד"ר מוריס הרטשטיין: עד שהם יעלו אנחנו צריכים לעזור.
פנינה תמנו: לא ידלגו עליהם, צריך שמהכסף הזה יעבירו סיוע למחנות.
ד"ר מוריס הרטשטיין: אנחנו עומדים לפני אסון הומניטרי-רפואי, אין להם זמן לחכות שם.
דוד ביטן: הרבה מהנוכחים כאן רוצים לדבר, אבל אני לא צריך לשמוע אנשים על אותו הדבר.
דוד ביטן: כבר קיבלנו החלטה להעלות את כולם, אז על מה הדיבור עכשיו.
דוד ביטן: למה אני צריך לשמוע אנשים על אותו דבר?
דוד ביטן: אין לי זמן, אני צריך לנעול את הישיבה ב-11.
דובר: אבל אם אתם הולכים עכשיו לבחירות, אתם תשחקו בהם שוב ככלי משחק לקמפיין בחירות.
דובר: יגידו שיעלו 400, אחר כך יעלו 200.
דובר: אי אפשר להמשיך את המשחק הזה.
דוד ביטן: אז מה אתה אומר?
דוד ביטן: מה שאמרתי אתה אומר לי?
דוד ביטן: רק חברי כנסת יכולים לדבר עכשיו.
דוד ביטן: יש לי רק 13 דקות.
פנינה תמנו: וברשותך, אולי תאפשר דקה למטה המאבק.
מיכל וונש: אם אפשר, אני מבקשת לתת את הדקה שלי ליהודה עציון.
מיכל וונש: אני רק רוצה לומר שהמחויבות היהודית שלנו – כמדינה יהודית ודמוקרטית יש לנו את הזכות לחיות בדור שאנחנו יכולים לממש אותה.
מיכל וונש: ההחלטה שלך היום ביחד עם שרת העלייה והקליטה, שעשתה פה צעד היסטורי כדי לתקן עוול, מחייבת את כולנו ללא כל הבדל.
מיכל וונש: אני תומכת בהחלטה שתצא מפה היום.
אנדרי קוז'ינוב: שרת הקליטה, אמרת שיש לך כרגע פתרונות דיור ל-4,500 איש.
אנדרי קוז'ינוב: כמה מתוכם זה במרכזי קליטה ובקליטה ישירה?
אנדרי קוז'ינוב: מרכזי הקליטה הם במגמת סגירה.
פנינה תמנו: לצערי רק 1,200 במרכזי הקליטה, אני מקווה להגדיל את המספר.
פנינה תמנו: אנחנו נמצא את הפתרונות, כמו גדעונה – בווריאציה הזאת, לא בטוח ששם – או אכסניות.
פנינה תמנו: אנחנו נמצא.
פנינה תמנו: אנחנו עובדים על זה קשה והמטרה שלנו, יחד עם הסוכנות היהודית, לתת את הפתרונות.
דוד ביטן: אנחנו נלך למלחמה עם האוצר, מה הם חושבים שהם לבד?
מיכל וונש: לגבי התקציב של משרד התפוצות - - -
דוד ביטן: האוצר אומר שאין תקציב ושזה לא קשור לקורונה.
דוד ביטן: עכשיו קיבלתי את ההודעה.
דוד ביטן: נחיה ונראה אם יהיה תקציב או לא יהיה תקציב.
דוד ביטן: הנה, אני אומר את זה בצורה ברורה.
דוד ביטן: נחיה ונראה.
מיכל וונש: אדוני היושב-ראש, תקציב הקורונה חייב להגיע עכשיו למי שצריך אוכל במחנה.
דוד ביטן: נבקש מהיועצת המשפטית להכין הצעת חוק על פי החלטת הוועדה.
דוד ביטן: נראה מי ינצח במאבק הזה.
דוד ביטן: אני לא רוצה לנהל מאבק עם הממשלה, אבל הגיע הזמן שהם יתיישרו קצת עם הכנסת.
פנינה תמנו: אני אנהל איתך את המאבק הזה.
דסטה גדי יברקן: אני חושב שעד מרץ, גג מאי, 2021, כל מי שברשימה של 2015, כ-8,000 איש, צריכים לעלות במיידי.
פנינה תמנו: לא כל ה-8,000 בהחלטה.
דוד ביטן: התנאי שלי הוא סגירת המחנות.
דוד ביטן: שיהיה ברור, המחנות נסגרים.
פנינה תמנו: זה מופיע במתווה.
דוד ביטן: בסדר, אני מוסיף ומדגיש את התנאי הזה.
דוד ביטן: הכול מופיע במתווה, מייד אחרי הדיון אני רץ לעשות בחינה על המתווה.
דסטה גדי יברקן: דבר נוסף, העלייה בקפסולות לא תעבוד, זה פתח להשאיר את זה עוד 30 שנה.
דסטה גדי יברקן: כולם צריכים לעלות בבת אחת.
דוד ביטן: מה זה עלייה בקפסולות?
דסטה גדי יברקן: כלומר, עכשיו 4,500, אחר כך 3,000 - - -
דוד ביטן: מה, להכניס אותם למטוס בקפסולות?
דסטה גדי יברקן: צריך שכולם יעלו ביחד.
פנינה תמנו: סגן השר, כדאי מאוד שתברך על זה, כי 4,500 זה בערך סדר הגודל של הדרגה הראשונה.
פנינה תמנו: אנחנו לא רוצים לעכב אותם.
פנינה תמנו: אי אפשר להגיד כל הזמן קפסולות, קפסולות - - -
דסטה גדי יברקן: כולנו מברכים.
דוד ביטן: חבר'ה, לא נתחיל הכול מאפס.
דוד ביטן: יהודה עציון, בבקשה.
יהודה עציון: אני מצטרף לברכות.
יהודה עציון: אני בוגר הרבה דיונים על הנושא הזה לאורך השנים.
יהודה עציון: תמיד הייתה גרירת רגליים כדי לא לעשות ופתאום פה יש מריבה איך לעשות יותר מהר ואיך לעשות יותר יעיל - - -
דוד ביטן: כי יש בעיה עם הקורונה.
יהודה עציון: מה שאתה מציע, דוד, ראוי לכותרת "מבצע דוד".
יהודה עציון: היה מבצע משה, היה מבצע שלמה, עכשיו מבצע דוד.
דוד ביטן: לא, זה לא מבצע שלי.
מיכל וונש: אפשר דוד ופנינה.
דוד ביטן: אני לא צריך את הכותרת.
דוד ביטן: שיהיה גדי ופנינה.
יהודה עציון: היושב-ראש, מה שאתה אומר זה בעצם למחוק את שנת 2022 מתוך המתווה ולכווץ את הכול ב-2021.
דוד ביטן: נרשום בהחלטה גם שהוועדה תכין הצעת חוק.
דוד ביטן: אם הממשלה לא תסכים, אנחנו נעשה את זה במסגרת הצעת חוק.
דוד ביטן: אני מאמין שלא תהיה משמעת קואליציונית בהצעת החוק הזאת, אז שייקחו את זה בחשבון.
פנינה תמנו: מיכל מתחייבת?
מיכל וונש: אני הולכת להחתים חברי כנסת.
דוד ביטן: אני רוצה לראות שהליכוד ילך נגד הצעת החוק הזאת, או כחול לבן.
דוד ביטן: נראה את כולם גיבורים גדולים.
דוד ביטן: אם לקורונה העבירו מליארדים בהצעת חוק, אנחנו גם נעביר.
דסטה גדי יברקן: אני לא מוכן להצביע לתקציב אם לא יתקצבו את זה עכשיו.
יהודה עציון: אני מבקש להעיר שתי הערות בונות: 1.
יהודה עציון: צריכה להיות פנייה של הממשלה לסוכנות שתכיר בקהילה הזאת כקהילה יהודית.
יהודה עציון: כל עוד זה לא נעשה, התשתית לכניסה של הסוכנות מאוד רופפת עד בלתי אפשרית.
דוד ביטן: אני לא מבין למה הם ממתינים.
דוד ביטן: מה, אתם עובדים אצל הממשלה?
דוד ביטן: הסוכנות, תצאו מהעניין הזה שאתם ת"פ של הממשלה ורק אם היא אומרת לכם אתם רצים.
דוד ביטן: גם לכם יש מדיניות ומטרות משלכם ואמנה שלכם.
דוד ביטן: בעניין הזה אתם צריכים להגיד לממשלה שעם כל הכבוד, אתם נכנסים פנימה.
דוד ביטן: יש שם מצב הומניטרי קשה – אתם רוצים לתת?
דוד ביטן: תתנו.
דוד ביטן: תורידו מדברים אחרים שאתם עושים בשביל הממשלה.
דוד ביטן: הרי אתם מטפלים בכל תחום העלייה, אז תורידו 4 מיליון משם ותתנו את זה למחנות.
דוד ביטן: תגידו את זה לממשלה, זה הכול.
דוד ביטן: מה, אתם מחויבים לכל ההסכמים עם הממשלה, אבל אתם לא מחויבים למטרות שאתם קמתם למענן?
דוד ביטן: אתם צריכים לטפל בקהילות יהודיות בחו"ל.
ג'וש שוורץ: אבל אנחנו נמצאים שם.
ג'וש שוורץ: יש לנו מפעל הזנה וסיוע רפואי.
דוד ביטן: תגיד ליושב-ראש הסוכנות הרצוג שהוא צריך להיכנס לזה.
דוד ביטן: הוא צריך להצהיר הצהרה הומניטרית, אוניברסלית, שהוא נכנס למחנות גם אם הממשלה רוצה או לא רוצה, כי יש שם בעיות רפואיות, תת-תזונה וכל מיני בעיות.
דוד ביטן: אם הממשלה לא מסכימה, הסוכנות תפחית כמה שזה עולה מהתקצוב שלה במקום הממשלה.
דוד ביטן: הרי הסוכנות מתקצבת במקום הממשלה הרבה דברים שקשורים לעלייה, אז תורידו את זה.
פנינה תמנו: אדוני היושב-ראש, לא כל יום אני מתארחת בוועדה שלך - - -
דוד ביטן: זו כבר פעם שנייה שאת מתארחת.
פנינה תמנו: אני חושבת שראוי שנשמע את האוצר וגם את מטה המאבק.
נתנאל אשר: כפי שגם נכתב לוועדה במייל, הנושא הזה, בשל העלות התקציבית המאוד גבוהה שלו, דורש פעולה מאזנת, בהתאם לסעיף 40א לחוק יסודות התקציב.
נתנאל אשר: מדובר פה על תקציב גדול מאוד-מאוד ומשמעותי, כך שזה די טריוויאלי.
נתנאל אשר: מעבר לכך, אנחנו לא רואים קשר ישיר בין זה לבין הוצאות קורונה.
דוד ביטן: על 60 מיליון שקל אתה לא מתווכח, נכון?
פנינה תמנו: 60 מיליון לשנה הזאת.
נתנאל אשר: אני לא מכיר את הסכום הזה.
פנינה תמנו: אז אני אומרת לך, 60 מיליון לשנת 2020 ועוד כ-200 מיליון ל-2021, עוד כ-200 מיליון ב-2022.
פנינה תמנו: כך זה לחמש שנים, אז איך אתה יכול לומר שזה תקציב אסטרונומי כשזה מתחלק לחמש או שש שנים?
נתנאל אשר: לא אמרתי שזה תקציב אסטרונומי, אמרתי שזה תקציב משמעותי.
נתנאל אשר: כל הוצאה החל מ-6 מיליון שקלים ומעלה דורשת פעולה מאזנת.
נתנאל אשר: זה מה שכתוב חוק יסודות התקציב.
דוד ביטן: אז אתם לא רוצים עלייה לישראל, נכון?
דוד ביטן: יכולים לבוא 200,000 איש ב-2021, אז אנחנו נגיד להם תמתינו שתהיה פעולה מאזנת?
דוד ביטן: זה מה שאתה אומר.
דוד ביטן: בחייך, איפה אתם נמצאים?
פנינה תמנו: שמעת מה מצב הילדים שם?
פנינה תמנו: הם בתת-תזונה.
נתנאל אשר: כבוד היושב-ראש, אני אומר את מה שכתוב בחוק יסודות התקציב ושום דבר מעבר לזה.
דוד ביטן: תנו קודם את ה-60 מיליון ואחר כך נתווכח על היתרה.
פנינה תמנו: נתנאל, תחזור לבוסים שלך, תסביר להם שיש שם ילדים.
פנינה תמנו: יש פה רופא שהיה במחנות והוא מספר על ילדים עם תת-תזונה חמור כתוצאה מהקורונה.
פנינה תמנו: מדינת ישראל תעשה פשע אם מישהו ימות שם.
פנינה תמנו: מי שיהיה אשם, זה מדינת ישראל.
פנינה תמנו: אנחנו צריכים תקציב לפחות לשלוש השנים הקרובות, כ-500 מיליון.
נתנאל אשר: כבוד השרה, אין לי ויכוח על החשיבות של הנושא, אני רק משקף את מה שכתוב בחוק.
דוד ביטן: אז אני אומר לך שהעלייה לישראל – וזה יהיה ויכוח גדול מאוד על העלייה אחר כך – לא יכולה לחכות לאיזון תקציבי.
דוד ביטן: עכשיו אתם בגירעון תקציבי של 190 מיליארד, אז יהיה גירעון של 190 מיליארד ו-100 מיליון.
דסטה גדי יברקן: לאף עלייה לא היה ערך כלכלי ותקציבי.
דוד ביטן: אורי פרדניק, בבקשה.
אורי פרדניק: אני רוצה להתייחס לכך שיש ויכוח על בחירות, ואנחנו כבר בעיצומו של קמפיין בחירות.
אורי פרדניק: יש הרבה אנשים בזום, שכנראה לא ידברו כאן היום, ויש להם משפחות באתיופיה שסובלות וחיות במועקה תמידית.
דוד ביטן: כתוב לי יו"ר מטה המאבק, חשבתי שאני אראה אתיופי.
אורי פרדניק: יושב-ראש הוועדה, אנחנו מעריכים את מה שאתה עושה, אבל זה לא צריך להיות רק סיפור של אתיופים.
אורי פרדניק: אלה אחים ואחיות שלנו - - -
דוד ביטן: הרי גם האתיופים נלחמים על זה, לכן הייתי רוצה לשמוע דווקא נציג שלהם, אבל אין לנו הרבה זמן.
אורי פרדניק: אז אולי תעלה בזום מישהו שהמשפחה שלו באתיופיה.
אורי פרדניק: הוויכוח של האוצר על מספרים מזעזע.
אורי פרדניק: שמענו כבר החלטות מצוינות שהיו ולא הביאו לפתרון ושוב אנחנו מפחדים שישתמשו באנשים האלה שם ובמשפחות שנמצאות כאן ככלי משחק בקמפיין בחירות ויבטיחו במהלך הבחירות להעלות מספר קטן, 400, וגם את זה לא יבצעו.
אורי פרדניק: אנחנו חוששים מזה מאוד.
אורי פרדניק: אי אפשר להמשיך את ההתעללות הזאת בהם ותהיה מחאה של הרבה יוצאי אתיופיה, מחאה שתהיה חזקה ועוצמתית מתמיד אם המצב הזה לא ייפתר.
אורי פרדניק: המתווה של שרת העלייה והקליטה הוא המתווה הכי מקיף והכי ארוך והכי מתחשב והכי מעמיק שנכתב, וצריך לאמץ אותו בשתי ידיים.
אורי פרדניק: חייבים לאמץ את מה שהשרה עושה ומובילה.
אורי פרדניק: זו ההזדמנות היחידה של ממשלת ישראל לעשות צדק היסטורי.
דוד ביטן: היית שותף למתווה?
אורי פרדניק: אני נפגשתי עם השרה.
אורי פרדניק: היא נפגשה גם עם רבים אחרים.
פנינה תמנו: אני רוצה להודות לך, היושב-ראש.
פנינה תמנו: אני חושבת שההצהרה שלך לפיה אם הממשלה לא תתכנס להחלטה, שאינה תלויה בי, אתם תלכו בדרך של הצעת חוק, היא הצהרה מאוד חשובה, אמיצה.
פנינה תמנו: אני יודעת את כנות הלב שלך וניקיון הכפיים שלך בתפקיד הזה.
פנינה תמנו: אחרי ששמעתי את הרופא אני עוד יותר מזועזעת.
פנינה תמנו: אני חושבת שאנחנו צריכים להאיץ את התהליך ואף אחד לא יעמוד בדרכנו.
פנינה תמנו: אני חושבת שראוי שכל הנוכחים פה, כולל נציגי משרדי הממשלה, יחזרו לבוסים שלהם ויגידו להם: לא יעכבו אותם ולא יתעללו בהם יותר.
פנינה תמנו: לי אין בעיות אגו והיכן שצריך לתקן את המתווה, נתקן בהתאם למציאות.
דוד ביטן: לא, המתווה מצוין, אבל אנחנו צריכים עוד יותר טוב.
פנינה תמנו: בסדר גמור, אני איתך יד ביד ובעזרת השם אנחנו נפתור את זה.
דוד ביטן: בוקר טוב, אני מתכבד לפתוח את הישיבה, הנושא היום מדיניות נתיב ורשות האוכלוסין לעלייה לישראל.
דוד ביטן: לפי בקשה של אלכס קושניר.
דוד ביטן: אתה ראית את התשובה?
שלומית אבינח: דוד, תציג את הנושא.
דוד ביטן: לא צריך, לא כל דבר צריך - - -
שלומית אבינח: כולם צופים בך.
שלומית אבינח: הדיון פתוח.
דוד ביטן: פתוח, אנחנו מדברים עם מי שהגיש את הבקשה, מה זאת אומרת?
דוד ביטן: אנחנו לא יכולים לתקן את החוק בהחלטות ועדה.
אלכס קושניר: לא צריך לתקן את החוק.
דוד ביטן: יש לך חוק השבות, שזה נותן שהנכד יכול לעלות ואז נתיב מטפלת בנכד.
דוד ביטן: אתה עכשיו רוצה שהיא תטפל בנין.
אלכס קושניר: לא, אדוני.
דוד ביטן: אבל הנין זה מינהל האוכלוסין.
אלכס קושניר: אדוני, אז אני מבקש לעשות סדר בדבר הזה.
אלכס קושניר: עד לפני 1 באוגוסט 2020 מה שהיה קורה זה שנתיב היה נותן אשרת עלייה בדור שלישי.
אלכס קושניר: אני לא מבקש לשנות את החוק.
אלכס קושניר: עד לפני 1 באוגוסט 2020 מצב העניינים היה כדלקמן, נתיב היה מנפיק אשרות עלייה לפי חוק השבות לבני דור שלישי, הקטינים, הילדים שלהם, דור רביעי, היו מקבלים אשרת כניסה א5 מקונסול נתיב.
דוד ביטן: מהקונסול.
אלכס קושניר: במקום אחד.
אלכס קושניר: פתאום מישהו במשרד הפנים התעורר והחליט שזה לא על פי חוק.
אלכס קושניר: בדקנו, לשר הפנים יש את הסמכות להטיל על נתיב להמשיך ולעשות את זה.
אלכס קושניר: אדוני, זה נעשה במשך 11 שנה.
דוד ביטן: בעצם הבקשה שלך היא שלא יצטרכו כל אחד ללכת לאן?
אלכס קושניר: אני רוצה שיחזירו את המצב כפי שהוא היה ב-31 ביולי 2020, רק לפני חודש וחצי.
אלכס קושניר: מה שקורה היום זה שבן אדם, משפחה שנמצאת, נגיד, אני לא יודע, בנובוסיבירסק, מגיעה לקונסול נתיב שהגיע לשם במיוחד בשביל להנפיק אשרת עלייה, ההורים מקבלים את האשרה, יכולים לעלות ארצה, הילדים לא, ואז מה שהם צריכים לעשות זה לנסוע למוסקבה ובמוסקבה אצל קונסול של משרד החוץ לקבל את אשרת הכניסה.
אלכס קושניר: עכשיו יותר מזה, כשאתה תתקשר היום לשגרירות במוסקבה, בקייב, או בכל מקום אחר, הקונסולים של משרד החוץ לא יודעים לעשות.
אלכס קושניר: הדבר הזה פשוט עוצר עלייה דה פקטו בלי שום – אף אחד לא ממתין לשינוי חוק השבות של סמוטריץ'.
דוד ביטן: הם דורשים עכשיו שכולם ייסעו לשגרירות עצמה?
שלומית אבינח: לא, רק דור רביעי.
אלכס קושניר: דור רביעי.
אלכס קושניר: למשל, לצורך העניין, אני קיבלתי אשרת עלייה ואני לצורך העניין דור שלישי, יש לי ילד שהוא דור רביעי שהוא לא יכול לעלות לפי חוק השבות, אבל בגלל שהוא קטין הוא נקרא ילד נלווה.
אלכס קושניר: אם זה היה ב-29 ביולי הוא היה מקבל אשרת כניסה א5 מקונסול נתיב ומגיע לישראל יחד עם הוריו, היום הוא צריך לנסוע לשגרירות שנמצאת בדרך כלל בעיר אחרת, וגם הפרוצדורה לא ברורה, ובעצם המשפחות לא עולות.
אלכס קושניר: עכשיו תחשוב, אלה משפחות שכבר מכרו דירות, לא רשמו את הילדים לבית הספר.
דוד ביטן: אז מה אתם אומרים על זה?
אלכס קושניר: דוד, יותר מזה.
אלכס קושניר: תחשוב שעכשיו אם אין קורונה אז אזרח זר, לצורך העניין, יכול להגיע לישראל ללא ויזה, נגיד מרוסיה ומאוקראינה, וכאן לקבל את המעמד.
אלכס קושניר: היום המצב הזה גם בלתי אפשרי, אז פשוט עוצרים פה את העלייה.
אלכס קושניר: לא, רק פתרון, פתרון מאוד קל.
אלכס קושניר: בסמכותו של שר הפנים להסמיך את נתיב לבצע את מה שהוא עשה לפחות 11 שנה.
דוד ביטן: וב-11 שנה הוא הסמיך?
אלכס קושניר: אני לא יודע אם הוא הסמיך, אבל נתיב עשה את זה בפועל.
דוד ביטן: מה אומרים על זה במכתב?
שלומית אבינח: רשות האוכלוסין.
שלומית אבינח: הם גם בדיון.
דוד ביטן: הבנתי, אבל אני רוצה לראות קודם כל, מה הם אומרים?
דוד ביטן: שאין הסמכה.
דוד ביטן: אבל הוא אומר שיש הסמכה לשר הפנים.
שלומית אבינח: לא יודעת, תשאל אותם.
דוד ביטן: אז איך עשו את זה עד עכשיו?
אלכס קושניר: לא, הם כותבים פה בצורה מפורשת: בנוגע להסמכה של שליחי נתיב להנפיק אשרות מכוח כניסה לישראל נעדכן כי הנושא נמצא בבחינה וכל מקרה מצריך הסמכה של שר הפנים.
דוד ביטן: נו?
דוד ביטן: אז הם החליטו לא לתת הסמכה כזאת?
אלכס קושניר: אז אני לא מבין.
אנדרי קוז'ינוב: לא, הם פשוט עצרו את התהליך.
אלכס קושניר: שר הפנים פה עוצר עלייה דה פקטו.
אלכס קושניר: זה מה שהוא עושה.
דוד ביטן: אפשר להעלות את רשות האוכלוסין?
שלומית אבינח: דסי צנגן נמצאת?
אלכס קושניר: מה תפקידה?
דסי צנגן: אני נמצאת, גם יואל ליפוביצקי נמצא, נראה לי שכדאי שהוא ידבר.
דוד ביטן: מי שאתם רוצים.
שלומית אבינח: יואל, ראש מינהל האוכלוסין.
דוד ביטן: ומה התפקיד שלךְ?
שלומית אבינח: יועצת משפטית.
שלומית אבינח: יואל ליפוביצקי, הוא חתום על המכתב.
דוד ביטן: יואל, אתה שמעת את חבר הכנסת קושניר?
יואל ליפוביצקי: כן, שמעתי את חבר הכנסת קושניר, אכן העובדות שחבר הכנסת קושניר ציין הן נכונות, יש את חוק הכניסה, יש את חוק השבות, נתיב אכן יכולים ומוסמכים לתת אשרות אך ורק על פי חוק השבות ולא על פי חוק הכניסה.
יואל ליפוביצקי: זה לא שר הפנים הוא זה ש – כפי שנאמר פה, זה לא מדויק, הסמכות היא של שר הפנים ונמצא כעת על שולחנו כל הנושא הזה של ההסמכה.
יואל ליפוביצקי: לאחרונה התחלנו לתקף את הנוהל של העבודה של נתיב ובעצם מה שנתיב יכולים לעשות, כיצד הם צריכים לטפל בעלייה ובמסגרת תיקוף הנוהל הזה התברר שהם עובדים ללא סמכות ואנחנו פועלים כרגע כדי שהשר יסמיך אותם וזה על שולחנו.
יואל ליפוביצקי: בנוסף אני אציין שזה לא מדויק שהם לא יכולים להגיע, הם יכולים להגיע בדיוק כמו שמגיע כל אחד אחר, הם מקבלים אישור עלייה למטוס כמו כל זר שמגיע בחודשים האחרונים לישראל ומקבל את מעמד א5, מעמד ארעי, אצלנו בלשכות.
יואל ליפוביצקי: כך שלהערכתי זה לא עוצר עלייה.
יואל ליפוביצקי: הם גם לא צריכים לטוס במיוחד לקונסוליה - - -
דוד ביטן: אני רוצה להבין, ההמלצה שלכם לשר הפנים זה כן לתת הסמכה?
יואל ליפוביצקי: אנחנו העברנו לשר הפנים את כל הנתונים ואנחנו מחכים לתשובתו.
דוד ביטן: אז מה אתם עושים צחוק?
דוד ביטן: 11 שנה זה היה, עכשיו שהשר ייתן הסמכה ונגמר הסיפור.
דוד ביטן: למה אנשים צריכים לקפוץ מ – לא יודע, מאיזה מקום שכוח אל ברוסיה למוסקבה כדי לקבל אישור כזה כשיש לך נציגי מדינה שנקראים נתיב?
אלכס קושניר: נתיב לא פה?
דוד ביטן: מתי השר יקבל החלטה בעניין הזה?
יואל ליפוביצקי: אני מעריך שבימים הקרובים.
דוד ביטן: אוקיי, אז אנחנו נמתין להחלטה שלו.
יואל ליפוביצקי: אנחנו נעדכן.
דוד ביטן: עם כל הכבוד, אתם תמליצו, אתם לא ממליצים כלום.
דוד ביטן: מה זה הוא יקבל החלטה?
דוד ביטן: עד היום זה היה, עכשיו אתם רוצים לעשות שינוי?
דוד ביטן: אני לא מבין למה השינוי, אבל לא משנה, החלטתם לעשות שינוי, או שאתם אומרים שנתיב זה לא נציגי המדינה?
דוד ביטן: זו המשמעות של מה שאתם אומרים.
דוד ביטן: אין הבדל בינו לבין הקונסול.
יואל ליפוביצקי: אנחנו אומרים שכל נציג מדינה צריך לעבוד בהתאם לסמכויות שהחוק מאפשר לו.
דוד ביטן: אין בעיה, אבל אתם לא ממליצים לשר, אתם רק נותנים לו את הנתונים.
דוד ביטן: טוב, אני לא מבין את זה.
אלכס קושניר: אדוני היושב ראש, אני יכול לשאול שאלה את יואל?
דוד ביטן: כן, תשאל שאלה.
אלכס קושניר: יואל, אתה אמרת שכל אזרח זר היום, לפי נוהל של אזרח זר, יכול להיכנס למדינה.
אלכס קושניר: בוא תתאר לי את התהליך של בן אדם שנמצא תשע שעות טיסה ממוסקבה, ילד, איך הוא עושה את התהליך הזה?
יואל ליפוביצקי: מי שמטפל בעלייה של אותה משפחה, שזה לאחר שנתיב קבעו את הזכאות, זה בדרך כלל הסוכנות, הסוכנות מעבירה את פרטי הדור הרביעי או לביקורת גבולות אצלנו או לקונסוליה שבאזור שהם גרים או הכי קרובה שמטפלת בהם ומעבירים להם אישור עלייה למטוס, שזה מועבר במייל, זה לא נייר פיזי שהבן אדם מקבל, וגם לזרים היום שרוצים להיכנס לישראל, לאחר שאישרנו את כניסתם אנחנו שולחים להם את הנייר הזה במייל.
דוד ביטן: אבל למה מפריע לכם שנתיב יחתמו?
דוד ביטן: באישור של השר.
יואל ליפוביצקי: אין לנו בעיה עם אישור של השר, הסיבה היחידה זה הסמכות, זה הכול.
יואל ליפוביצקי: אנחנו צריכים לעבוד לפי חוק, לא לפי כל אחד מה שנראה לו.
דוד ביטן: אין בעיה, אבל תמליצו לשר.
דוד ביטן: אחרת אני לא צריך גם את נתיב.
אלכס קושניר: יואל, יש פה נקודה פרוצדורלית שחשוב להבין.
אלכס קושניר: תקן אותי אם אני טועה.
אלכס קושניר: עכשיו המשפחה קיבלה אשרת עלייה, מגיעה לנציג של הסוכנות, אומרת לו שקיבלה אשרת עלייה, הסוכנות שולחת מכתב למשרד החוץ ומשרד החוץ נותן אשרת כניסה לילד, אני צודק?
יואל ליפוביצקי: ברגע שכל המשפחה מקבלת את האישור לעלייה, כל הפרטים של המשפחה מועברים לסוכנות על ידי נתיב.
אלכס קושניר: על ידי נתיב ו-?
יואל ליפוביצקי: כן, נתיב מודיעה לסוכנות על כל מי שהיא מאשרת לו את העלייה, את הזכאות, ואז הסוכנות פונה לגורם שצריכים לפנות כדי לקבל את האישור ומוסרת את האישור למשפחה או ששולחים למשפחה במייל.
אלכס קושניר: אבל, יואל, אתה מבין מה אתה אומר?
אלכס קושניר: יש לך גוף ממשלתי שנקרא נתיב, שזה יחידת סמך של משרד ראש הממשלה, עד כמה שזכור לי, יש את רשות האוכלוסין וההגירה, שזה גם גוף ממשלתי, ויש את מש רד החוץ, שזה גם גוף ממשלתי, יש סוכנות באמצע, שאני מזכיר לך, הם לא חלק מהממשלה.
אלכס קושניר: מה הקשר של הסוכנות בתוך התהליך הזה, אתה יכול להסביר לי?
אלכס קושניר: למה אתם עובדים עקום?
אלכס קושניר: למה נתיב לא יכולים להיות מוסמכים?
יואל ליפוביצקי: הסוכנות היא זו שקובעת את הטיסות לעולים.
אלכס קושניר: ואם הבן אדם עולה דרך הקרן לידידות?
יואל ליפוביצקי: רצית תשובה, תן לי להשיב לך.
יואל ליפוביצקי: הסוכנות היא זו שמארגנת את כל ההגעה.
דוד ביטן: אתה אומר כאילו שהסוכנות לא קשורה.
אלכס קושניר: לא, אני רק אומר, ואם הבן אדם עולה דרך הקרן לידידות?
אלכס קושניר: ואם הבן אדם עולה בלי הסוכנות?
אלכס קושניר: הוא הגיע לנתיב, קיבל אשרה, קנה כרטיס ונוסע.
אלכס קושניר: על מה אתם מדברים?
דוד ביטן: האמת שזה דיון מוקדם כרגע.
אלכס קושניר: זה לא דיון מוקדם, כבר חודש וחצי אנשים לא עולים.
דוד ביטן: העלינו את הבעיה, אני מבקש - -
יואל ליפוביצקי: אני מעריך שבימים הקרובים תקבלו תשובה וזה - - -
דוד ביטן: - - שאנחנו מיד אחרי הסגר - - -
אלכס קושניר: יש פה כמה אנשים בזום, אני מאוד אשמח אם תשמע אותם.
דוד ביטן: רגע, אני אשמע.
דוד ביטן: מיד אחרי הסגר אני מבקש לעשות ישיבה נוספת, עד אז אנחנו רוצים תשובה מוסמכת מה השר החליט כדי שנוכל לטפל בזה.
יואל ליפוביצקי: אוקיי.
דוד ביטן: אני מציע לכם להמליץ לשר, לפחות בשנה הקרובה, עד סוף 2021 לפעול באותה המדיניות שהייתה, כי ב-2021 תהיה עלייה מאוד גדולה וחבל לעכב את הדברים.
אלכס קושניר: בוא נשמע את הסוכנות.
דוד ביטן: נשמע את משרד החוץ, בבקשה.
דוד ביטן: רק תזרז את העניין, בסדר?
קריאה: היא לא איתנו.
קריאה: אייל סיסו צריך להיות.
אלכס קושניר: בוא נשמע את נתיב בינתיים.
דוד ביטן: את נתיב?
דוד ביטן: אין לי בעיה, אבל הבנו את הסוגיה.
שלומית אבינח: נתיב, גנאדי פולישצ'וק.
דוד ביטן: אתה רוצה לשמוע נשמע.
אלכס קושניר: בוא נשמע אם מעבירים נתונים לסוכנות.
דוד ביטן: כן, למה לא? מה רע בסוכנות?
אלכס קושניר: אין בעיה, רק לא כולם עולים דרך הסוכנות.
אלכס קושניר: דוד, לא כולם עולים דרך הסוכנות.
דוד ביטן: הבנתי, בסדר, אז מי שלא עולה דרך הסוכנות – מי עולה?
דוד ביטן: הם עולים דרך האגודה לידידות?
אלכס קושניר: נגיד.
דוד ביטן: אז גם הם ישלחו מכתב כזה, אין בעיה.
אלכס קושניר: אבל למה - - -
דוד ביטן: עזוב, בסוף זה יהיה - - -
אלכס קושניר: למה אתה מערב אותם - - -
דוד ביטן: קושניר, זה יהיה נתיב בסוף, אתה לא מבין?
דוד ביטן: זה יהיה נתיב.
דוד ביטן: נתיב בסוף יעשו את זה, אין שום היגיון שנציגים של מדינת ישראל יושבים, יכולים לעשות את זה ושולחים את זה בצורה אחרת.
שלומית אבינח: גנאדי פולישצ'וק מנתיב.
דוד ביטן: נתיב, כן, בבקשה.
גנאדי פולישצ'וק: טוב, בוקר טוב.
גנאדי פולישצ'וק: כבוד ראש הוועדה, חברי הכנסת, עמיתיי.
גנאדי פולישצ'וק: בהתייחסות לאותן השאלות שקיבלנו לגבי עניין של מדיניות, לא חל שום שינוי במדיניות.
גנאדי פולישצ'וק: נתיב, כפי שידוע לכם, היא זרוע מבצעת גם של רשות האוכלוסין ומשרד רוה"מ בעניין של חוק השבות ותפקידנו להנפיק אשרות והמדיניות שלנו היא ראשית כל מתן שירות איכותי ומהיר למבקשי אשרות, צמצום תורים והגעה לאותם מבקשי עלייה בנקודות הכי מרוחקות שיכולות להיות בכל השטח שהוא באחריותנו.
גנאדי פולישצ'וק: הצד השני, כפי שאמרתי, התפקוד שלנו מתנהל בהתאם להנחיות ונהלים של רשות האוכלוסין.
גנאדי פולישצ'וק: כפי ששמעתם היום, כשדיברנו כבר, מדובר גם על אותו נוהל קונסולרי שכאמור עבר בדיקה ברשות האוכלוסין, עלה מה שעלה והנושא כרגע בטיפול ובבדיקה של רשות האוכלוסין.
גנאדי פולישצ'וק: כמובן אנחנו ממתינים להחלטה ונבצע כל החלטה שתתקבל בעניין.
גנאדי פולישצ'וק: אנחנו ערוכים לכל תרחיש, הפריסה שלנו מאפשרת פעילות בכל רחבי ה - - -
אלכס קושניר: גנאדי, אני רוצה לשאול אותך שאלה.
אלכס קושניר: אני לא יודע אם שמעת עכשיו את הנציג של רשות האוכלוסין, הוא אמר שנתיב ברגע שהוא נותן אשרת עלייה לדור שלישי הוא מעביר את הנתונים לסוכנות כדי שהסוכנות יעבירו את זה למשרד החוץ כדי שמשרד החוץ ינפיק אשרת כניסה לילדים.
אלכס קושניר: האם אתם מבצעים את זה?
גנאדי פולישצ'וק: לא, זה לא מדויק בדיוק.
גנאדי פולישצ'וק: אותו עולה פונה באופן עצמאי לסוכנות, אבל כשורה תחתונה התהליך הוא אותו תהליך כמעט שיואל ציין, רק שהפונה באופן עצמאי פונה ומביא לו את האשרות.
גנאדי פולישצ'וק: עכשיו, באותן האשרות מצוין שיש להם גם ילד נלווה או ילד דור רביעי.
גנאדי פולישצ'וק: אם הסוכנות פונים לנציגי משרד החוץ, אני חושב שאפשר לשאול את הסוכנות, אני רואה שיש פה נציג של הסוכנות, בני לידסקי, שיוכל לענות על השאלה הזו.
אלכס קושניר: דוד, אכפת לך שנעלה את בני לידסקי?
דוד ביטן: תעלה.
אלכס קושניר: בני לידסקי, בבקשה.
אלכס קושניר: בני, בוקר טוב.
בני ולנטין לידסקי: בוקר טוב.
בני ולנטין לידסקי: רק לדייק קצת את מה שאמרו יואל וגנאדי.
בני ולנטין לידסקי: אכן המשפחות שילדיהן לא קיבלו אשרת א5, הם פונים אלינו ואנחנו מנסים לקבוע להם תור אצל הקונסול, כי הרי המצב בשגרירויות מאוד לחוץ.
בני ולנטין לידסקי: כולם עובדים בתו סגול ולכן התור אצל הקונסול הכללי הוא מאוד ארוך.
בני ולנטין לידסקי: עכשיו, בכל מדינה זה דין משלה.
בני ולנטין לידסקי: למשל אנחנו לא יכולים לעשות את התהליך שתיאר יואל כי - - -
דוד ביטן: חבר'ה, זה דיון מוקדם.
אלכס קושניר: דוד, יש מאות משפחות שעולות.
דוד ביטן: לא, אל תעשה דרמה.
דוד ביטן: זה לא שהעלייה פה שוטפת כל היום.
אלכס קושניר: דוד, אני אראה לך את הפניות שאני מקבל.
אלכס קושניר: אני אראה לך את הפניות שאני מקבל, זה עשרות.
דוד ביטן: אין שום בעיה, אז עוד שלושה שבועות אנחנו - - -
בני ולנטין לידסקי: זה לא עשרות, זה מאות אנשים.
דוד ביטן: יש עכשיו סגר, עד שלושה שבועות השר יקבל החלטה.
אלכס קושניר: גם בסגר הראשון - - -
דוד ביטן: יכול להיות שהוא יקבל החלטה ונגמר הסיפור, אז מה אנחנו עושים?
דוד ביטן: זה דיון מוקדם, זה פשוט דיון מוקדם כי עדיין אין החלטה של השר.
אלכס קושניר: אני הייתי מצפה שאנחנו נבקש או נדרוש מהשר לקבל את ההחלטה עכשיו, מה יש לחכות?
דוד ביטן: אז הנה, אמרתי, שאנחנו קבענו – אנחנו נבקש מהשר לקבל החלטה.
בני ולנטין לידסקי: אדוני היושב ראש, יש פה - - - שאולי קשורה להחלטה של השר.
דוד ביטן: נקבל החלטה שאנחנו מבקשים מהשר - - -
אלכס קושניר: אבל רגע, בוא נבין את התהליך בינתיים.
אלכס קושניר: בני, אתם קובעים תור לקונסול של משרד החוץ, איפה?
אלכס קושניר: בערי הבירה, בשגרירויות?
בני ולנטין לידסקי: אז תנו לי להסביר.
בני ולנטין לידסקי: אנחנו מנסים לעזור כך באוקראינה, אבל ברוסיה יש לנו בעיה.
בני ולנטין לידסקי: ברוסיה אסור לנו להיות מעורבים בתהליך בצורה כלשהי.
בני ולנטין לידסקי: גנאדי בטח זוכר, לפני מספר שנים נכנסו - - - עם רובים למשרדים ביקטרינבורג כשהסוכנות הייתה מעורבות בתהליך הקונסולרי.
בני ולנטין לידסקי: אנחנו לא נעשה את זה ברוסיה ולא עושים את זה ברוסיה.
אלכס קושניר: אז מה קורה ברוסיה?